Қарағанды облысының мәдениет, архивтер және құжаттама басқармасы мен оған бағынысты ұйымдардың қызметіндегі сыбайлас жемқорлық тәуекелдеріне жүргізілген сыртқы талдау нәтижелері

«Қарағанды облысының мәдениет, архивтер және құжаттама басқармасы» ММ сыбайлас жемқорлық тәуекелдерінің алдын алу тетіктерін жетілдіруге, қызметтің ашықтығы мен жариялылығын арттыруға, сондай-ақ заңдылық, объективтілік және адалдық қағидаттарының сақталуын қамтамасыз етуге бағытталған дәйекті шараларды тұрақты негізде қабылдап келеді.
[bookmark: _GoBack]Мемлекеттік қызмет істері агенттігінің Қарағанды облысы бойынша департаменті Басқарманың және оған бағынысты ұйымдардың қызметіндегі сыбайлас жемқорлық тәуекелдеріне сыртқы талдау жүргізді.
Жүргізілген талдау нәтижелері бойынша 9 сыбайлас жемқорлық тәуекелі анықталып, қаржылық және мүліктік рәсімдерді жетілдіруге, кадрлық жұмыстың тиімділігін арттыруға, белгіленген сыбайлас жемқорлыққа қарсы шектеулердің сақталуын қамтамасыз етуге, мүдделер қақтығысының алдын алуға және оны реттеуге, сондай-ақ ішкі бақылау жүйесін нығайтуға бағытталған 15 ұсыным әзірленді.
Талдау барысында кадрлық рәсімдердің ашықтығын қамтамасыз ету, біліктілік талаптарын сақтау, басқарушылық шешімдер қабылдау кезінде объективтілікті қамтамасыз ету, қызметкерлерді сыйлықақы беру тетіктерін жетілдіру, сондай-ақ тиісті шешімдерді құжаттамалық ресімдеуге қойылатын талаптарды сақтау мәселелеріне ерекше назар аударылды.
Әзірленген ұсынымдарды дәйекті іске асыру мақсатында анықталған сыбайлас жемқорлық тәуекелдерін жою жөніндегі іс-шаралар жоспары әзірленіп, келісілді. Жоспарда ішкі регламенттерді жетілдіру, қаржылық және кадрлық процестерге бақылауды күшейту, жекелеген рәсімдерді жүзеге асырудың бірыңғай тәсілдерін қалыптастыру, сондай-ақ мүдделер қақтығысының алдын алу және оны реттеу жөнінде қосымша шаралар қабылдау көзделген.
«Қарағанды облысының мәдениет, архивтер және құжаттама басқармасы» ММ аталған Жоспарда көзделген іс-шараларды дәйекті түрде іске асыруды және сыбайлас жемқорлық тәуекелдеріне жүргізілген сыртқы талдау нәтижелері бойынша әзірленген ұсынымдардың орындалуын қамтамасыз етеді. Бұл ретте қабылданған шаралардың практикалық нәтижелілігін және олардың Басқарма мен оған бағынысты ұйымдардың қызметінде тұрақты қолданылуын қамтамасыз етуге ерекше назар аударылады.
Жүргізіліп жатқан жұмыс сыбайлас жемқорлық құқық бұзушылықтарының профилактикасы жүйесінің ажырамас бөлігі болып табылады және сыбайлас жемқорлық тәуекелдерінің алдын алудың ішкі тетіктерін одан әрі жетілдіруге, басқарушылық шешімдер қабылдау кезінде заңдылықты, ашықтықты, жариялылықты, жауапкершілікті және объективтілікті қамтамасыз етуге бағытталған.

